Fame

Fame er en amerikansk  og ungdomsdrama fra 1980 regissert av Alan Parker. Filmen handler om noen studenter og lærer ved en danse- og musikkskole i New York. 

Filmen ble populær i sin samtid og dannet utgangspunkt for en TV-serie, en scenemusikal og en realityserie. I 2009 kom en nyinnspilling som var løst basert på originalfilmen. 

Den vant to Oscar (beste musikk og beste sang) samt en Golden Globe og en BAFTA.

 Handling 
Filmen følger åtte ungdommer med forskjellig bakgrunn og drømmer, som går på den fiktive High School of Performing Arts i New York. Elevene skildres fra de møter til opptaksprøve på skolen, til de er ferdige med high school. Noen av studentene tar snarveier og mislykkes. Andre modnes og realiserer drømmene sine gjennom hardt arbeid. Livet på skolen er ikke bare glamour. Selv om elevene er talentfulle, har de også problemer som andre ungdommer.

 Om filmen 

 Musikk 
Filmen inneholder mye musikk. Sanger som «Out Here On My Own», «Red Light», «I Sing The Body Electric» og «Fame» ble verdenskjente, og det ble utgitt egen soundtrack. Filmen tittellåt, «Fame», ble særlig populær. 

 Popularitet og økonomi 
Fame ble en moderat suksess. Den innbrakte $21 millioner i USA og havnet på en 32. plass over de mest innbringende filmene i USA i 1980.

 Anmelderne 
Filmen ble godt mottatt av anmelderne. Dette gjenspeiles i at den har fått en score på 83 % på nettstedet Rotten Tomatoes.

Aftenpostens Per Haddal brukte ord som «sprek, livsglad og uimotståelig».Aftenposten morgen - Uimotståelig (17. september 1980, s. 7) VGs anmelder gav den terningkast fem.

Anmelderen på det norske nettstedet CINERAMA gav den terningkast seks i 2004, og skrev: «En film som er verdt å få med seg dette, altså. De unge, søkende, håpefulle og ekstremt talentfulle menneskene som opplever både oppturer og nedturer blir jeg aldri lei av se på».

 Priser 
Filmen vant to Oscar, i klassene «Beste filmmusikk» og «Beste sang». Den ble nominert i ytterligere fire kategorier. Den ble også tildelt en Golden Globe (beste sang) og en BAFTA (beste lyd).

 Rollebesetning 
 Studenter 
 Doris Finsecker, teaterstudent (spilt av Maureen Teefy)
 Ralph Garci/Raul Garcia, teaterstudent (Barry Miller)
 Coco Hernandez, teaterfag, musikk og dans (Irene Cara)
 Leroy Johnson, dans (Gene Anthony Ray)
 Montgomery MacNeil, teaterfag (Paul McCrane)
 Bruno Martelli, musikkstudent (Lee Curreri)
 Lisa Monrroe, dans (Laura Dean)
 Hilary Van Doren, dans (Antonia Franceschi) Lærere 
 Mr. Shorofsky, musikklærer (Albert Hague)
 Mrs. Sherwood, engelsklærer (Anne Meara)
 Miss Berg, dansepedagog (Joanna Merlin)
 Mr. Farrell, dramalærer (Jim Moody)
 Lydia, dansepedagog (Debbie Allen)

 Referanser 

 Eksterne lenker 


Kategori:Musikkfilmer fra USA
Kategori:Dramafilmer fra USA
Kategori:Ungdomsfilmer fra USA
Kategori:Filmer lagt til skolemiljø
Kategori:Filmer fra 1980
Kategori:Filmer lagt til New York
Kategori:Filmer lagt til urbane strøk